ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষামন্ত্রী রাজনাথ সিং তাজিকিস্তানের দুশাম্বেতে সাংহাই কো-অপারেশন অর্গানাইজেশন-এর প্রতিরক্ষা মন্ত্রীদের সম্মেলনে ভাষণ দিয়েছেন
নতুন দিল্লি, ২৮ জুলাই, ২০২১
প্রতিরক্ষামন্ত্রী শ্রী রাজনাথ সিং আজ তাজিকিস্তানের দুশাম্বেতে সাংহাই কো-অপারেশন অর্গানাইজেশন - এর প্রতিরক্ষা মন্ত্রীদের সম্মেলনে ভাষণ দিয়েছেন। তিনি তাঁর ভাষণে উল্লেখ করেন যে, সন্ত্রাসবাদ আন্তর্জাতিক শান্তি ও সুরক্ষার ক্ষেত্রে সবচেয়ে বড় হুমকি বলা যেতে পারে। তিনি বলেন যে, সীমান্তের সন্ত্রাসবাদ সহ যেকোনো ধরনের সন্ত্রাসবাদী কার্যকলাপ মানবতাবিরোধী অপরাধ। সন্ত্রাসবাদের বিরুদ্ধে লড়াই করার উপর তিনি গুরুত্বারোপ করেন। ভারত এ বিষয়ে দৃঢ়-সংকল্পবদ্ধ বলে তিনি উল্লেখ করেন।
শ্রী রাজনাথ সিং জোর দিয়ে বলেন যে, ভারত এবং সাংহাই কো-অপারেশন অর্গানাইজেশন- এর মধ্যে পারস্পরিক সমতা এবং শ্রদ্ধার ভিত্তিতে নিরাপত্তার বিষয়ে সবিশেষ গুরুত্ব আরোপ করে।
প্রতিরক্ষামন্ত্রী সাংহাই কো-অপারেশন অর্গানাইজেশনভুক্ত দেশ গুলির ২০ বছর পূর্তি উপলক্ষে অভিনন্দন জানান। তিনি বলেন ভারত যদিও এই সংস্থায় ২০১৭ সালে যোগদান করে।
আঞ্চলিক গোষ্ঠীর প্রতি গুরুত্ব আরোপ করে শ্রী রাজনাথ সিং বলেন, সাংহাই কো-অপারেশন অরগানাইজেশন সারা বিশ্বের প্রায় অর্ধেক জনসংখ্যাকে ঘিরে রেখেছে। ভৌগলিক দিক থেকে এটি ইউরেশীয় মহাদেশের প্রায় তিন পঞ্চমাংশকে অন্তর্ভুক্ত করে। কাজেই ভারতের কাছে এটি নিরাপদ সুরক্ষিত এবং স্থিতিশীল অঞ্চল তৈরির জন্য অবদান রাখে।
প্রসঙ্গত তিনি উল্লেখ করেন যে, ভারত উন্নয়নের ওপর বিশ্বাস করে। এখনোও অবধি ভারত আফগানিস্তানে ৫০০ টি প্রকল্পের কাজ শেষ করেছে। এছাড়াও ৩ বিলিয়ন মার্কিন ডলারের আরও কিছু উন্নয়নমূলক কাজ চলছে।
করোনা জনিত অতিমারির কথা উল্লেখ করে প্রতিরক্ষা মন্ত্রী বলেন, এটি জাতি, নাগরিক সমাজ এবং নাগরিকদের একাধিক উপায় ক্ষতিগ্রস্ত করেছে। অতিমারি, জলবায়ুর পরিবর্তন, খাদ্য সুরক্ষা, পানীয় জলের সুরক্ষার পাশাপাশি সামাজিক সুরক্ষাও জাতীয় এবং আন্তর্জাতিক স্তরে প্রভাব ফেলেছে। তিনি বলেন, প্রতিরক্ষা বাহিনী এবং প্রতিরক্ষা গবেষণা ও উন্নয়ন সংস্থা করোনার বিরুদ্ধে নক্ষত্র হিসেবে কাজ করে চলেছে। ভারত প্রতিবেশী রাষ্ট্রগুলিকে করোনা প্রতিষেধক ভ্যাকসিন পাঠাচ্ছে। ওষুধ পত্র সহ ৯০ টি দেশে ভারত ৬.৬ কোটি ভ্যাকসিন পাঠিয়েছে। এছাড়াও ১৫০ বিদেশে চিকিৎসা সরঞ্জাম পাঠানো হয়েছে।
প্রতিরক্ষামন্ত্রী তাঁর ভাষণে উল্লেখ করেন যে, সাংহাই কো-অপারেশন অর্গানাইজেশন একটি তাৎপর্যপূর্ণ আন্তর্জাতিক সংস্থা হিসেবে বিকশিত হয়েছে।
CG/ SB
(Visitor Counter : 147
রেলমন্ত্রক
একদিনে অক্সিজেন এক্সপ্রেস রেকর্ড পরিমান ১১১৮ মেট্রিক টন অক্সিজেন সরবরাহ করেছে
২০৮ টি অক্সিজেন এক্সপ্রেসের ৮১৪ টি ট্যাঙ্কার ইতমধ্যেই মোট ১৩৩১৯ মেট্রিক টন অক্সিজেন সরবরাহ করেছে
নতুন দিল্লী ২১ শে মে ২০২১
সব রকম বাধা বিপত্তি অতিক্রম করে এবং সমস্যা সমাধানের নতুন পথ উন্মোচন করে, ভারতীয় রেল,দেশের বিভিন্ন প্রান্তে তরল মেডিকেল অক্সিজেন সরবরাহ অব্যাহত রেখে স্বস্তি এনেছে। এই সময়ে ভারতীয় রেলের ৮১৪ টির বেশি ট্যাঙ্কার দেশের বিভিন্ন রাজ্যে প্রায় ১৩,৩১৯ মেট্রিক টন এলএমও সরবরাহ করতে সক্ষম হয়েছে।
উল্লেখযোগ্য ২০৮ টি অক্সিজেন এক্সপ্রেসের যাত্রা ইতমধ্যেই শেষ হয়েছে এবং একাধিক রাজ্যকে স্বস্তি দিয়েছে। ১০১৮ মেট্রিক টন অক্সিজেন বহনকারী ১৩ টি অক্সিজেন এক্সপ্রেস এখন যাত্রা পথে রয়েছে।গত কয়েকদিন যাবৎ দেশে প্রায় প্রতিদিন ৮০০ মেট্রিক টন এলএমও সরবরাহ করছে অক্সিজেন এক্সপ্রেস।
উত্তরাখন্ড,কর্নাটক,মহারাষ্ট্র,মধ্যপ্রদেশ,অন্ধ্রপ্রদেশ,রাজস্থান,তামিলনাড়ু,হরিয়ানা,তেলেঙ্গানা,পাঞ্জাব,কেরালা,দিল্লী এবং উত্তরপ্রদেশের মতন ১৩ টি রাজ্যে অক্সিজেন এক্সপ্রেস,অক্সিজেন সরবরাহ করে স্বস্তি দিয়েছে।
রাজ্যগুলিতে অক্সিজেন পৌঁছে দিতে ভারতীয় রেল সর্বদা প্রস্তুত রয়েছে। রাজ্যগুলিকে শুধুমাত্র এলএমও সরবরাহের জন্য ট্যাঙ্কার দিতে হচ্ছে।
উল্লেখ্য,গত ২৪ শে এপ্রিল,মাত্র ২৭ দিন আগে মহারাষ্ট্রতে ১২৬ মেট্রিক টন অক্সিজেন সরবরাহের মধ্যে দিয়ে এই অক্সিজেন এক্সপ্রেসের সূচনা হয়।
ভারতীয় রেল পশ্চিমের হাপা,বরোদা,মুন্দ্রা এবং পূর্বের রৌরকেল্লা,দুর্গাপুর,টাটানগর,আঙ্গুল প্রভৃতি জায়গা থেকে অক্সিজেন সংগ্রহ করে ১৩ টি রাজ্যে সরবরাহ করেছে। এর জন্য ভারতীয় রেলকে নির্দিষ্ট পরিকল্পনা তৈরী করতে হয়েছে।
বিভিন্ন রাজ্যে কম সময়ের মধ্যে অক্সিজেন পৌঁছে দিতে এই সব অক্সিজেন এক্সপ্রেস গুলিকে বিশেষ মানে উন্নীত করা হয়েছে। দূরপাল্লার ক্ষেত্রে এই ফ্রেইট ট্রেন গুলির গতি নির্ধারন করা হয় ঘণ্টায় ৫৫ কিলোমিটার।দ্রুত অক্সিজেন সরবরাহের জন্য গ্রিন করিডর তৈরী করা হয়। চালক পরিবর্তনের জন্য মাত্র ১ মিনিটের যাত্রাবিরতি দেওয়া হয়েছে। অক্সিজেন এক্সপ্রেসের যাত্রা মসৃণ করতে সেই সমস্ত রেলপথ ফাঁকা রাখার ব্যবস্থা করা হয়।তবে অন্য মালবাহী ট্রেন গুলির চলাচলে যাতে বিঘ্ন না ঘটে সেদিকেও নজর রাখা হয়েছে।
(CG/PPM
শিল্পওবাণিজ্যমন্ত্রক
ভারতের অর্থনীতিকে ৫ ট্রিলিয়ন ডলারে পৌঁছে নিয়ে যেতে সরকারি-বেসরকারি অংশিদারিত্বের প্রয়োজন : রাজীব কুমার
কলকাতা, ০৯ জুলাই, ২০১৯
ভারত আগামী ২০২৪এর মধ্যে তিন ট্রিলিয়ন ডলার অর্থনীতিতে পৌঁছানোর লক্ষ্যমাত্রা নিয়েছে। এই লক্ষ্য পূরণের জন্য পরিকাঠামোগত সংস্কারের প্রয়োজন বলে জানালেন নীতি আয়োগের ভাইস প্রসিডেন্ট শ্রী রাজীব কুমার। কলকাতায় বণিকসভা ইন্ডিয়ান চেম্বার অফ কমার্সের ৯১তম বার্ষিক সাধারণ সভায় তিনি বলেন, গত ৫ বছরে অপ্রত্যক্ষ কর, দেউলিয়া ব্যবস্হাপনা, রিয়েল এসটেটের ক্ষেত্রে অনেক পরিবর্তন আনা হয়েছে। সরকারি-বেসরকারি অংশিদারিত্বের ওপর জোর দিয়ে শ্রী কুমার বলেন, বেসরকারি সংস্হাগুলির উচিত সরকারের সঙ্গে একযোগে কাজ করা, যাতে ভারতের অর্থনীতি আমেরিকা ও চীনের পর তৃতীয় বৃহত্তম অর্থনীতিতে উঠে আসতে পারে। তিনি বলেন, পরিকাঠমো ক্ষেত্রে বিনিয়োগ, ডিজিটাল ইকোনমি এবং ক্ষুদ্র ও মাঝারি শিল্পে কর্মসংস্হান এই লক্ষ্য পূরণ করতে পারে। ভারতীয় শিল্প ও পরিকাঠামো ক্ষেত্রে বেসরকারি বিনিয়োগ প্রকৃতই পরিবর্তন আনতে পারে বলে তিনি অভিমত প্রকাশ করেন। তিনি আরও বলেন, ভারতের রপ্তানী নির্ভর অর্থনীতির প্রয়োজন। তিনি বলেন, চীন এবং পূর্ব এশিয়ায় বিনিয়োগ বৃদ্ধির ফলে উৎপাদন বৃদ্ধি পেয়েছে। রপ্তানী নির্ভর এই মডেল অনুসরণ করেই এই দেশগুলি আন্তর্জাতিক বাজারে প্রতিযোগিতায়টিকে থাকতে পেরেছে।
কেন্দ্রের একাধিক প্রকল্পের কথা উল্লেখ করে তিনি বলেন, সরকারের লক্ষ্যই হল দরিদ্র এবং সাধারণ মানুষের মধ্যে প্রাথমিক পুষ্টি, ন্যূনতম স্বাস্হ্য পরিষেবা, সকলের জন্য গৃহ, শৌচালয়, বিদ্যুৎ, পানীয় জলের মতো সমস্তরকম সুযোগ-সুবিধা পৌঁছে দেওয়া।
কেন্দ্রীয় অর্থমন্ত্রকের অর্থ সংক্রান্ত দপ্তরের মুখ্য আর্থিক উপদেষ্টা শ্রী সঞ্জীব সান্যাল বলেন, আর্থিক সমীক্ষা এবং বর্তমানে সম্প্রতি কেন্দ্রীয় বাজেটের মাধ্যমে দেশের অর্থনীতিকে শক্তিশালী করার বিষয়টি তুলে ধরা হয়েছে। কিছু সমস্যা রয়েছে, সেগুলিও দূর করা প্রয়োজন। বিচারকের শূন্যস্হান পূরণ এবং দ্রুত মামলার নিষ্পত্তি করে আদালতে ন্যায়বিচারের কাজ বৃদ্ধি প্রয়োজন।
অনুষ্ঠানে বণিকসভা আইসিসি-র পক্ষ থেকে ভারতের প্রাক্তন ক্রিকেটার জীবনকৃতি সম্মান প্রদান করা হয়।
নীতি আয়োগের প্রাক্তন ভাইস প্রেসিডেন্ট ডঃ অরবিন্দ পানাগরিয়া, এল কাটাটন এশিয়া অ্যাডভাইজারির চেয়ারম্যান এবং ম্যানেজিং পার্টনার শ্রী রবি ঠাকরন, আইসিসি-র সভাপতি শ্রী রুদ্র চ্যাটার্জী সহ বিশিষ্টজন উপস্হিত ছিলেন।
CG/SS/NS
(Visitor Counter : 108
প্রধানমন্ত্রীরদপ্তর
মানবজাতির ইতিহাসে টিকাকরণের এই বিরাট কর্মযজ্ঞ অভাবনীয় : প্রধানমন্ত্রী
টিকার সুরক্ষা ও কার্যকারিতা সম্পর্কে সম্পূর্ণ সুনিশ্চিত হওয়ার পর বিজ্ঞানী ও বিশেষজ্ঞরা ভারতেই উদ্ভাবিত টিকাগুলির আপতকালীন ব্যবহারে অনুমতি দিয়েছেন : প্রধানমন্ত্রী
সারা বিশ্বের প্রায় ৬০ শতাংশ শিশুই ভারতের জীবনদায়ী টিকা পেয়ে থাকে : প্রধানমন্ত্রী
নয়াদিল্লী, ১৬ জানুয়ারি, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে সারা দেশ জুড়ে কোভিড-১৯ টিকাকরণ অভিযানের সূচনা করেছেন। ভারতের সুবিশাল ভৌগলিক সীমার নিরিখে এটি বিশ্বের সর্ববৃহৎ টিকাকরণ কর্মসূচি।
প্রধানমন্ত্রী টিকাকরণের এই বিরাট কর্মযজ্ঞকে মানবজাতির ইতিহাসে অভাবনীয় ঘটনা বলে উল্লেখ করে জানান, অভিযানের প্রথম পর্যায়ে প্রায় ৩ কোটি মানুষের টিকাকরণ হবে। যে ৩ কোটি মানুষের টিকাকরণ হবে, তা বিশ্বের ১০০টি দেশের জনসংখ্যার তুলনায় বেশি। তিনি আরও বলেন, টিকাকরণের দ্বিতীয় পর্যায়ে আরও ৩০ কোটি মানুষকে টিকা দেওয়া হবে। এদের মধ্যে যেমন বয়স্ক ব্যক্তিরা রয়েছেন তেমনই রয়েছেন গুরুতর অসুস্থ ব্যক্তিরাও। প্রধানমন্ত্রী জানান, বিশ্বে মাত্র তিনটি দেশ রয়েছে- ভারত, মার্কিন যুক্তরাষ্ট্র ও চীন, যাদের জনসংখ্যা ৩০ কোটির বেশি। তাই মানব জাতির ইতিহাসে টিকাকরণের ক্ষেত্রে এ ধরণের বিরাট কর্মযজ্ঞ কখনও পরিচালিত হয়নি। এই টিকাকরণ অভিযান থেকেই ভারতের সক্ষমতার দিকটিও প্রতিফলিত হয়।
প্রধানমন্ত্রী ভারতে উদ্ভাবিত টিকাগুলি সম্পর্কে গুজব ও বিভ্রান্তিকর অপপ্রচার থেকে দূরে থাকার পরামর্শ দিয়ে বলেন, টিকাগুলির সুরক্ষা ও কার্যকারিতা সম্পর্কে সম্পূর্ণ সুনিশ্চিত হয়েই বিজ্ঞানী ও বিশেষজ্ঞরা আপকালীন পরিস্থিতিতে টিকার ব্যবহারে অনুমতি দিয়েছেন। ভারতীয় টিকা- বিজ্ঞানী, চিকিৎসা ব্যবস্থা, ভারতীয় প্রক্রিয়া ও প্রাতিষ্ঠানিক ব্যবস্থা সারা বিশ্বে সফলভাবে টিকাকরণ অভিযান পরিচালনার জন্য সুনাম অর্জন করেছে। টিকাকরণ অভিযান পরিচালনার ক্ষেত্রে ভারতের অতীত রেকর্ড-ই তার প্রমাণ। প্রধানমন্ত্রী আরও বলেন, বিশ্বের ৬০ শতাংশ শিশুই ভারতে উদ্ভাবিত জীবনদায়ী টিকা পেয়ে থাকে। শুধু তাই নয়, এই টিকাগুলিও একাধিক বৈজ্ঞানিক পরীক্ষা-নীরিক্ষায় তার গুণমান প্রমাণ করেছে।
প্রধানমন্ত্রী আরও বলেন, ভারতের টিকা সংক্রান্ত অভিজ্ঞতা এবং বৈজ্ঞানিক ধ্যান-ধারণা দেশেই উদ্ভাবিত করোনা টিকার ফলে আরও সুদৃঢ় হবে। ভারতীয় টিকাগুলি অন্যান্য বিদেশী টিকার তুলনায় কেবল দামের দিক থেকেই কম নয়, সেইসঙ্গে এই টিকাগুলির সঠিক পরিচালনাও তুলনামূলক সহজ। প্রধানমন্ত্রী কয়েকটি বিদেশী টিকার কথা উল্লেখ করে বলেন, এগুলির মূল্য কখনও কখনও ভারতীয় মুদ্রায় ৫ হাজার টাকার বেশি। এমনকি, বিদেশী টিকাগুলিকে স্বাভাবিক তাপমাত্রার চেয়ে ৭০ ডিগ্রি কম তাপমাত্রায় সংরক্ষণ করে রাখতে হয়। অন্যদিকে, ভারতীয় টিকাগুলি এমন প্রযুক্তির ওপর ভিত্তি করে তৈরি করা হয়েছে, যে প্রযুক্তি ভারতে বহু বছর ধরে সাফল্যের সঙ্গে ব্যবহার করা হয়ে আসছে। ভারতীয় আবহাওয়ার উপযোগী এই টিকাগুলির সংরক্ষণ থেকে পরিবহণ প্রসঙ্গে প্রধানমন্ত্রী বলেন, যে প্রযুক্তিতে ভারতীয় টিকাগুলির উদ্ভাবন হয়েছে তা করোনার বিরুদ্ধে আমাদের লড়াইয়ে এক নির্ণায়ক ভূমিকা নেবে।
শ্রী মোদী করোনার বিরুদ্ধে ভারতের লড়াইকে স্বনির্ভর ও আত্মবিশ্বাসী হিসেবে উল্লেখ করে বলেন, প্রত্যেক ভারতীয় এক্ষেত্রে হতাশার পরিবর্তে দৃঢ় মানসিকতার পরিচয় রেখেছেন। প্রধানমন্ত্রী দেশে করোনা ল্যাবের সংখ্যা এক থেকে বেড়ে এখন ২ হাজার ৩০০টি হয়েছে বলে উল্লেখ করে বলেন, দেশ আজ না কেবল মাস্ক, পিপিই কিট এবং ভেন্টিলেটর উপাদনে আত্মনিভর হয়ে উঠেছে, বরং এগুলি রপ্তানীও করছে।
প্রধানমন্ত্রী সমগ্র টিকাকরণ অভিযানের সময় সাধারণ মানুষকে একই আত্মবিশ্বাস ও অনুরূপ সংযমের মানসিকতা দেখানোর আহ্বান জানান।
মন্ত্রিসভারঅর্থনৈতিকবিষয়সংক্রান্তকমিটি
নির্মাণ ক্ষেত্রের পুনরুজ্জীবনে উদ্যোগ অনুমোদন করল কেন্দ্রীয় মন্ত্রিসভা
নয়াদিল্লি, ২০নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনীতি বিষয়ক কমিটি নির্মাণ ক্ষেত্রের পুনরুজ্জীবনের জন্য ২০১৬-র ৩১ আগস্ট কেন্দ্রীয় মন্ত্রিসভার অর্থনীতি বিষয়ক কমিটির সিদ্ধান্তের কার্যকর রূপায়ণের লক্ষ্যে নির্দিষ্ট পদক্ষেপ অনুমোদন করল।
সরকারি সংস্থার পক্ষে বা বিপক্ষে সালিশির জন্য নীতি আয়োগ নিম্নলিখিত প্রস্তাবগুলি দিয়েছিল :
i) সরকারি সংস্থাগুলি আইন দপ্তরের সঙ্গে পরামর্শ করে অ্যাটর্নি জেনারেল, সলিসিটর জেনারেল বা অ্যাডিশনাল সলিসিটর জেনারেলের মতো আইন আধিকারিকের মতামত অনুযায়ী সিদ্ধান্ত নেবে।
ii) যেখানে কোন সালিশির সিদ্ধান্তকে চ্যালেঞ্জ করবে কোন সরকারি সংস্থা, সেক্ষেত্রে দেয় অর্থের ৭৫ শতাংশ ঠিকাদার বা সংশ্লিষ্ট ব্যক্তিকে ব্যাঙ্ক গ্যারান্টির মাধ্যমে দেবে। তবে, দেয় অর্থের ওপর পুঞ্জীকৃত সুদের জন্য ঐ ব্যাঙ্ক গ্যারান্টি দেওয়া যাবে না।
এই আদেশ প্রযোজ্য কেন্দ্রীয় সরকারের সব রাষ্ট্রায়ত্ত সংস্থা, স্বশাসিত সংস্থা এবং বিশেষ ধরনের সংস্থা বা স্পেশাল পার্পাস ভেহিকেল যেখানে কেন্দ্রীয় সরকারের ৫০ শতাংশ বা তার বেশি শেয়ার আছে। এছাড়াও, সব কেন্দ্রীয় সরকারি দপ্তরের ক্ষেত্রে এই আদেশ প্রযোজ্য হবে।
এই সিদ্ধান্তের ফলে, ন্যায়সঙ্গতভাবে কোন বিবাদের মীমাংসা করা যাবে এবং নির্মাণ ক্ষেত্রে নগদের যোগান বাড়ানো যাবে, সব মিলিয়ে তার প্রভাব পড়বে অর্থনৈতিক উন্নতির ওপর। প্রত্যক্ষ ও পরোক্ষ কর্মসংস্থানে যেহেতু নির্মাণ ক্ষেত্রের বড় অবদান আছে, তাই এর পুনরুজ্জীবন ঘটালে কর্মসংস্থানও বৃদ্ধি পাবে। গত কয়েক বছরে দেখা গেছে, নির্মাণ ক্ষেত্রে বেশ কয়েকটি পরিকাঠামো প্রকল্পে আইনি জটিলতা বেড়ে গেছে। যার ফলে, নির্মাণকারী সংস্থা তাদের প্রাপ্য অর্থ পায়নি এবং তারা আদালতের দ্বারস্থ হয়েছে। এর ফলে নির্মাণ ক্ষেত্রে টাকার জোগাড় কমেছে ও প্রকল্পের কাজ সম্পূর্ণ হয়নি। এর প্রভাব পড়েছে সর্বত্রই। তাদের ব্যালান্স শিটে অনুৎপাদক সম্পদের পরিমাণও বেড়েছে।
এই সমস্যা দূর করতে ২০১৬-য় নীতি আয়োগ নানান স্বল্পমেয়াদি এবং দীর্ঘমেয়াদি প্রস্তাব দিয়েছিল কিন্তু শুধুমাত্র ৭৫ শতাংশ অন্তর্বর্তী অর্থ প্রদানের যে সিদ্ধান্ত তাতে মূল উদ্দেশ্য ব্যাহত হচ্ছিল। তাই, সুদের টাকা পেতে আদালতের আদেশ জরুরি ছিল। তাতেও অসুবিধার সম্মুখীন হতে হচ্ছিল নির্মাণকারী সংস্থাগুলিকে এবং সামগ্রিক বাণিজ্যিক ব্যবস্থা ভারসাম্য হারাচ্ছিল।
SSS/AP/DM
(Visitor Counter : 117
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৭২ কোটি ৩৭ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৭.৪৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৪ হাজার ২৬৩
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৯০ হাজার ৬৪৬, যা দেশে মোট আক্রান্তের ১.১৮ শতাংশ
সাপ্তাহিক-ভিত্তিতে আক্রান্তের হার ২.৩১ শতাংশ, যা গত ৭৭ দিন ৩ শতাংশের নীচে
নয়াদিল্লি, ১০ সেপ্টেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬৭ লক্ষ ৫৮ হাজার ৪৯১। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৭২ কোটি ৩৭ লক্ষ ৮৪ হাজার ৫৮৬।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৬২,৭৯৬
৮৫,৫৫,৯৩৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৩৫,০৬৩
১,৩৮,৬৬,০৯৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
২৯,০০,১৫,৮৮০
৩,৯৯,৩৬,৮৯৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৪,১২,২৪,৬৭০
৬,১১,১৮,৬৫৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৯,১৯,০৪,৭১১
৪,৮৪,৬৩,৮৭৫
|
|
মোট
|
|
|
|
৭২,৩৭,৮৪,৫৮৬
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
আরও একটি উল্লেখযোগ্য অগ্রগতি হিসাবে দেশে গত ২৪ ঘণ্টায় সুস্থতার সংখ্যা ৩৭ হাজার ৬৮১। মহামারী শুরুর সময় থেকে দেশে এখনও পর্যন্ত মোট সুস্থতার সংখ্যা ৩ কোটি ২৩ লক্ষ ৪২ হাজার ২৯৯।
একইভাবে, জাতীয় স্তরে সুস্থতার হার দাঁড়িয়েছে ৯৭.৪৯ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৭৫ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ৩৪ হাজার ৯৭৩ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ৯০ হাজার ৬৪৬, যা মোট আক্রান্তের ১.১৮ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৭ লক্ষ ৮৭ হাজার ৬১১টি নমুনা পরীক্ষা হয়েছে। এর ফলে, সামগ্রিকভাবে টিকাকরণের সংখ্যা দাঁড়িয়েছে ৫৩ কোটি ৮৬ লক্ষ ৪ হাজার ৮৫৪।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৩১ শতাংশ, যা গত ৭৭ দিন ৩ শতাংশের নীচে। একইভাবে, দৈনিক আক্রান্তের হার কমে হয়েছে ১.৯৬ শতাংশ। দৈনিক-ভিত্তিতে আক্রান্তের হার গত ১১ দিন ৩ শতাংশের নীচে রয়েছে এবং গত ৯৫ দিন ৫ শতাংশের নীচে।
CG/BD/SB
(Visitor Counter : 118
স্বাস্থ্যওপরিবারকল্যাণমন্ত্রক
ভারতে পর পর তিন দিন আরোগ্য লাভের সংখ্যা ৯০ হাজারের বেশি
মোট সুস্থতার সংখ্যা প্রায় ৪৩ লক্ষ, যা বিশ্বে সর্বাধিক
ভারতে সুস্থতার হার ৮০ শতাংশের মাইলফলক ছাড়িয়েছে
নয়াদিল্লী, ২১ সেপ্টেম্বর, ২০২০
ভারতে জাতীয় স্তরে আরোগ্য লাভের হার ৮০ শতাংশ ছাড়িয়ে এক উল্লেখযোগ্য মাইলফলক স্পর্শ করেছে।
সুস্থতার সংখ্যার দিক থেকে ক্রমাগত অগ্রগতির ফলে ভারতে আজ নিয়ে পর পর তিন দিন ৯০ হাজারের বেশি রোগী আরোগ্যলাভ করেছেন।
গত ২৪ ঘন্টায় সুস্থ হয়ে ওঠা ব্যক্তির সংখ্যা ৯৩ হাজার ৩৫৬।
১২টি রাজ্য ও কেন্দ্রশাসিত অঞ্চলে সুস্থতার হার জাতীয় গড়ের তুলনায় বেশি।
সদ্য সুস্থ হয়ে ওঠা ব্যক্তিদের মধ্যে ৭৯ শতাংশই ১০টি রাজ্য/কেন্দ্রশাসিত অঞ্চল থেকে।
দেশে আজ পর্যন্ত আরোগ্য লাভের সংখ্যা প্রায় ৪৪ লক্ষ । মোট সুস্থতার সংখ্যার নিরিখে ভারত বিশ্বে সর্বোচ্চ স্থানে রয়েছে। ভারতে মোট আরোগ্য লাভের সংখ্যা বিশ্বব্যাপি আরোগ্য লাভের মোট সংখ্যার তুলনায় ১৯ শতাংশের বেশি।
(CG/BD /NS
কৃষিমন্ত্রক
কৃষি ও সহযোগী ক্ষেত্রে ভারত ও ফিজির মধ্যে পারস্পরিক সহায়তার লক্ষ্যে মউ স্বাক্ষরে মন্ত্রিসভার অনুমোদন
নতুন দিল্লি, ৩ মার্চ, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ভারতের কৃষি ও কৃষক কল্যাণ মন্ত্রক এবং ফিজির কৃষি মন্ত্রকের মধ্যে কৃষিকাজ ও সহযোগী ক্ষেত্রে পারস্পরিক সহায়তা গড়ে তোলার লক্ষ্যে সমঝোতাপত্র বা মউ স্বাক্ষরে অনুমতি দিয়েছে।
ভারত ও ফিজির মধ্যে কৃষি ও সহযোগিতা ক্ষেত্রে পারস্পরিক সহযোগিতার লক্ষ্যে স্বাক্ষরিত এই সমঝোতাপত্রের বৈশিষ্টগুলি নিম্নরূপ –
• গবেষক, বিজ্ঞান বিশেষজ্ঞ, সংশ্লিষ্ট ক্ষেত্রের বিশেষজ্ঞ এবং কারিগরি প্রশিক্ষক বিনিময় ;
• প্রযুক্তি হস্তান্তর বাড়ানো;
• কৃষি ক্ষেত্রে উন্নয়নের জন্য পরিকাঠামোর অগ্রগতি;
• সেমিনার ও কর্মশিবির আয়োজনের মাধ্যমে আধিকারিক ও কৃষকদের প্রশিক্ষণ দিয়ে মানবসম্পদের অগ্রগতি;
• দুই দেশের বেসরকারি ক্ষেত্রের মধ্যে যৌথ উদ্যোগের প্রসার ঘটানো;
• কৃষিজ পণ্যের বিপণন এবং মূল্য সংযোজন / তৃণমূল স্তরে কৃষিজ পণ্যের প্রক্রিয়াকরণের ক্ষেত্রে বিনিয়োগ বাড়ানো;
• কৃষি ক্ষেত্রের সমস্ত বিষয়ে দক্ষতা বাড়ানো;
• বিপণনের সুবিধা বাড়িয়ে কৃষিজ পণ্যের প্রত্যক্ষ লেনদেনের প্রসার ঘটানো;
• গবেষণাধর্মী প্রস্তাবগুলির রূপায়ণে ও সেগুলি কার্যকর করার ক্ষেত্রে যৌথভাবে পরিকল্পনা প্রনয়ণ তথা আধুনিক পন্থা-পদ্ধতির প্রয়োগ;
• দুই দেশের পারস্পরিক সহমতের ভিত্তিতে সহযোগিতার বিভিন্ন ক্ষেত্রে ইন্দো-ফিজি কর্মীগোষ্ঠী গঠন।
এই সমঝোতাপত্র অনুযায়ী একটি যৌথ কর্মীগোষ্ঠী গঠন করা হবে। এই কর্মীগোষ্ঠী দুই দেশের রূপায়ণকারী কর্তৃপক্ষগুলির মাধ্যমে সমঝোতাপত্রের লক্ষ্য পূরণের উদ্দেশ্যে প্রয়োজনীয় কর্মপন্থা প্রনয়ণ ও তার রূপায়ণের কাজকর্ম পরিচালনা করবে। প্রতি ২ বছরে একবার করে ভারতে ও ফিজিতে এই কর্মীগোষ্ঠীর বৈঠক আয়োজিত হবে।
দুই দেশের মধ্যে সমঝোতাপত্র স্বাক্ষরের দিন থেকেই এটি কার্যকর হবে এবং ৫ বছর মেয়াদে তা রূপায়িত হবে।
সংখ্যালঘুবিষয়কমন্ত্রক
সংখ্যালঘু বিষয়ক মন্ত্রী শ্রী মুখতার আব্বাস নাকভি হজের প্রস্তুতি ও টিকাকরণ পরিস্থিতি পর্যালোচনা করেছেন
নতুন দিল্লি, ১০ জুন, ২০২১
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি আজ মুম্বাইয়ের হজ হাউসে ২০২১-এর হজ যাত্রার প্রস্তুতি সম্পর্কে পর্যালোচনা বৈঠক করেন। তিনি বলেন, 'আমাদের প্রস্তুতি সত্বেও ভারত সৌদি আরব সরকারের সিদ্ধান্ত অনুসরণ করবে'। কিছু দেশ এবার হজে তাদের নাগরিকদের পাঠাতে পারবেন না। অন্যদিকে, ভারত সৌদি আরব সরকারের সঙ্গে পাশে দাঁড়িয়ে সিদ্ধান্ত নিয়েছে সেদেশের সরকারের সিদ্ধান্ত অনুসরণ করে ভারত থেকে হজ যাত্রা হবে। 'আমরা সর্বদাই হজ যাত্রীদের স্বাস্থ্য ও কল্যাণের বিষয়ে অগ্রাধিকার দিয়েছি এবং মানবতার বিষয়টি প্রাধান্য পেয়েছে', বলে শ্রী নাকভি অভিমত প্রকাশ করেন।
পর্যালোচনা বৈঠক শেষে এক সাংবাদিক সম্মেলনে শ্রী নাকভি জানান, দেশে চলতি টিকাকরণ অভিযান সম্পর্কে বিভ্রান্তি ও উদ্বেগ নিঃরসনে বিভিন্ন সামাজিক ও শিক্ষামূলক প্রতিষ্ঠানের পক্ষ থেকে অভিযান চালানো হবে। এই অভিযানে রাজ্য হজ কমিটি, ওয়াকফ্ পর্ষদ, তাদের সহযোগী সংস্থা, কেন্দ্রীয় ওয়াকফ্ পর্ষদ, মৌলানা আজাদ এডুকেশন ফাউন্ডেশন সহ অন্যান্য সামাজিক ও শিক্ষা প্রতিষ্ঠানগুলিকে সামিল করা হবে।
শ্রী নাকভি জানান, মহিলা স্বনির্ভর গোষ্ঠীগুলিকেও অভিযানে সামিল করা হবে। এই অভিযানের নামকরণ হবে 'জান হ্যায় তো জাঁহা হ্যায়'। করোনা মহামারী মোকাবিলায় টিকাকরণে সাধারণ মানুষকে উৎসাহিত করতে মহিলা স্বনির্ভর গোষ্ঠীগুলিকে কাজে লাগানো হবে।
টিকাকরণ সম্পর্কিত এক প্রশ্নের জবাবে শ্রী নাকভি আশ্বস্ত করে বলেন, একটি রাজ্যই হোক বা অন্য কোথাও, সরকার সর্বদাই মানুষের পাশে রয়েছে। 'তাই আমাদের জাতীয় কর্তব্য হল যাবতীয় ভীতি ও উদ্বেগ দূর করে অন্যদের টিকাকরণে উৎসাহিত করা।' শ্রী নাকভি জোর দিয়ে বলেন, টিকা ও অন্যান্য অত্যাবশ্যক সামগ্রীর কোন ঘাটতি হবে না। ইতিমধ্যে সারা দেশে ২৪ কোটি ৩০ লক্ষের বেশি মানুষের টিকাকরণ হয়েছে। এমনকি, চিকিৎসার জন্য আপৎকালীন অক্সিজেন সরবরাহ, ভেন্টিলেটর ও অন্যান্য জরুরী উপকরণের যোগান বাড়ানো হয়েছে।
এবারের হজে ভারতের প্রস্তুতি সম্পর্কে শ্রী নাকভি জানান, ইতিমধ্যেই ভারতীয় হজ কমিটির নির্দেশে টিকাকরণের বর্তমান পরিস্থিতি নিয়ে পর্যালোচনা বৈঠক হয়েছে। এমনকি, সৌদি আরব সরকারের স্বাস্থ্য দপ্তরের পাঠানো নীতি-নির্দেশিকাগুলি নিয়েও আলোচনা হয়েছে। উল্লেখ করা যেতে পারে, প্রতি বছর পবিত্র মক্কা শহরে ২৫ লক্ষ পুণ্যার্থী হজে সামিল হন। গতবছর কোভিড-১৯ মহামারীর দরুণ সৌদি আরব সরকার সিদ্ধান্ত নেয়, অন্য দেশ থেকে আসা হজ পুণ্যার্থীদের সংখ্যা সীমিত রাখা হবে।
আজকের পর্যালোচনা বৈঠকে সৌদি আরবে নিযুক্ত ভারতের রাষ্ট্রদূত ডঃ আশফ সৈইদ, জেড্ডায় ভারতের বাণিজ্যদূত শ্রী সৈইদ আলম সহ সংখ্যালঘু বিষয়ক মন্ত্রকের উচ্চপদস্থ আধিকারিকরা ভিডিও কনফারেন্সের মাধ্যমে যোগ দেন।
CG/BD/AS
(Visitor Counter : 179
তথ্যওসম্প্রচারমন্ত্রক
৫২ তম আইএফএফআই-তে ভার্চুয়াল মাধ্যমে অংশগ্রহণের জন্য সংবাদমাধ্যমের নাম নথিভুক্তিকরণ প্রক্রিয়া শুরু হয়েছে
মুম্বাই/পানাজি, ০৬ নভেম্বর, ২০২১
গোয়াতে আয়োজিত ৫২ তম ভারতীয় আন্তর্জাতিক চলচ্চিত্র উৎসবে যেসমস্ত সাংবাদিকরা অনলাইন মাধ্যমে অনুষ্ঠানে অংশ নিতে চান, তাদের জন্য নাম নথিভুক্তিকরণ প্রক্রিয়া শুরু হয়েছে। যারা এখানে নাম নথিভুক্ত করবেন, তারা ২০ থেকে ২৮ নভেম্বর আয়োজিত এই চলচ্চিত্র উৎসবে ভার্চুয়াল মাধ্যমে যোগ দিতে পারবেন। নাম নথিভুক্তকরার জন্য লিঙ্কটি হলো – https://virtual.iffigoa.org
কোভিড-১৯ মহামারীর কারণে এশিয়ার প্রাচীনতম এবং ভারতের বৃহত্তম এই চলচ্চিত্র উৎসবে ভার্চুয়াল মাধ্যমও আয়োজন করা থাকছে। তাই উৎসুক সাংবাদিকরা ভার্চুয়াল মাধ্যমেও এই উৎসবে যোগ দিতে পারবেন। এমনকি অনলাইনে বেশ কিছু চলচ্চিত্র প্রদর্শিত হবে। এছাড়াও পিআইবি ইন্ডিয়া’র ইউটিউব চ্যানেল youtube.com/pibindia -এ সমস্ত সাংবাদিক বৈঠক লাইভ স্ট্রিম করা হবে। সাংবাদিক বৈঠকে অনলাইনে প্রশ্ন করার ব্যবস্থাও থাকছে।
৫২ তম আইএফএফআই-তে ব্যক্তিগতভাবে যোগ দিতে চান এমন সংবাদ মাধ্যমের কর্মীদের নাম নথিভুক্ত করা যাবে https://my.iffigoa.org/extranet/media/ - এই লিঙ্কের মাধ্যমে।
১৯৫২ সালে ভারতীয় আন্তর্জাতিক চলচ্চিত্র উৎসব প্রতিষ্ঠিত হয়েছিল। এশিয়ার অন্যতম উল্লেখযোগ্য চলচ্চিত্র উৎসব এলো এটি। গোয়াতে আয়োজিত এই উৎসবের মূল লক্ষ্যই হলো চলচ্চিত্র শিল্পের শ্রেষ্ঠত্বকে তুলে ধরার জন্য বিশ্বের বিভিন্ন ধরণের চলচ্চিত্রগুলিকে প্রদর্শনের এক সাধারণ প্ল্যাটফর্ম প্রদান করা। গোয়া সরকার এবং তথ্য ও সম্প্রচার মন্ত্রকের আওতাধীন ডিরেক্টরেট অফ ফিল্ম ফেস্টিভেলের যৌথ উদ্যোগে এই উৎসবের আয়োজন করা হয়েছে। এবারের এই উৎসবের সমস্ত কিছুর সর্বশেষ তথ্য জানা যাবে www.iffigoa.org - এর মাধ্যমে। এছাড়াও আইএফএফআই-এর ট্যুইটার, ফেসবুক, ইনস্টাগ্রাম-এ বিভিন্ন তথ্য জানা যাবে।
CG/SS/SKD/
(Visitor Counter : 142
উত্তর-পূর্বাঞ্চলেরউন্নয়নসংক্রান্তমন্ত্রক
নর্থ ইস্টার্ন রিজিয়ন কমিউনিটি রিসোর্সেস ম্যানেজমেন্ট সোসাইটি  দেশের উত্তর পূর্বাঞ্চলে পরিবর্তনের ঢেউ নিয়ে এসেছে
নতুন দিল্লি, ১৭ নভেম্বর, ২০২১
নর্থ ইস্টার্ন রিজিয়ন কমিউনিটি রিসোর্সেস ম্যানেজমেন্ট সোসাইটি  হলো উত্তর পূর্বাঞ্চল উন্নয়ন মন্ত্রকের আওতাধীন উত্তর পূর্ব পর্ষদের অধিনস্থ এক বিধিবদ্ধ সংস্থা। এই সংস্থা দেশের উত্তর পূর্বাংশে পরিবর্তনের ঢেউ নিয়ে এসেছে। বিভিন্ন জীবনজীবিকার মাধ্যমে উত্তর পূর্বাঞ্চলে দূরবর্তী গ্রামীণ ক্ষেত্রে আমূল পরিবর্তন নিয়ে এসেছে। এই সংস্থা এখনও পর্যন্ত উত্তর পূর্বের অরুণাচল প্রদেশ, মণিপুর, মেঘালয় এবং আসামের বিভিন্ন জেলায় কাজ করছে। ১৯৯৯ সাল থেকে এই সংস্থা ৮ হাজার ৪০৩টি স্বনির্ভর গোষ্ঠী এবং ২ হাজার ৮৮৯টি প্রাকৃতিক সম্পদ পরিচালন গোষ্ঠী গঠন করেছে। এতে প্রায় ১ লক্ষ ১৮ হাজার ৮৪৩টি পরিবার উপকৃত হয়েছে।
প্রকল্পের সামগ্রিক উদ্দেশ্যই হলো পরিবেশ সংরক্ষণ এবং তাদের সম্পদের ওপর ভিত্তি করে উন্নত ব্যবস্থাপনার মাধ্যমে এক সুস্থায়ী পদ্ধতিতে দুর্বল জনগোষ্ঠীর জীবনযাত্রার মানোন্নয়ন। এই সংস্থা সমাজের উন্নয়নে একাধিক গুরুত্বপূর্ণ পদক্ষেপ গ্রহণ করেছে। উত্তর পূর্বাঞ্চলের রাজ্যগুলিতে সাধারণ মানুষের আর্থিক উপার্জন বৃদ্ধিতে জোর দিয়েছে। এমনকি সামাজিক কার্যক্রম ও পরিকাঠানোয় গুরুত্ব আরোপ করা হয়েছে।
CG/SS/SKD/
(Visitor Counter : 134
প্রধানমন্ত্রীরদপ্তর
হেরাথ উপলক্ষ্যে জনসাধারণকে প্রধানমন্ত্রীর শুভেচ্ছা
নতুনদিল্লি, ১০ই মার্চ , ২০২১
প্রধানমন্ত্রী শ্রী নরেন্দ্র মোদী হেরাথ উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ হেরাথ মুবারক! এই শুভক্ষণে সর্বত্র আরো আনন্দ ও সুখ ছড়িয়ে পড়ুক, আমি সেই প্রার্থনা করছি। সকলের আশা-আকাঙ্ক্ষা আগামী দিনে পূর্ণ হোক।“
স্বাস্থ্যওপরিবারকল্যাণমন্ত্রক
হু-র দক্ষিণ-পূর্ব এশীয় অঞ্চলের ৭৩ তম অধিবেশনের সমাপ্তি
নতুন দিল্লি, ১০ সেপ্টেম্বর, ২০২০
হু-র দক্ষিণ-পূর্ব এশীয় অঞ্চলের ৭৩ তম অধিবেশনের সমাপ্তি অনুষ্ঠানের পৌরহিত্য করলেন থাইল্যান্ডের স্বাস্থ্যমন্ত্রী তথা উপপ্রধানমন্ত্রী মিষ্টার অনুতিন চার্নভিরাকুল। দক্ষিণ-পূর্ব এশীয়া অঞ্চলের কোভিড-১৯ সংক্রমণ রোধে সংশ্লিষ্ট অঞ্চলের সদস্য দেশগুলির স্বাস্থ্যমন্ত্রীদের বিভিন্ন প্রতিক্রিয়া ইস্তাহার রূপে গৃহীত হয়।
ইস্তাহারে বলা হয়েছে-
কোভিড-১৯ মহামারী সাধারণ মানুষের শারীরিক, মানসিক এবং সামাজিক অবস্থার উপর গভীর প্রভাব সৃষ্টি করেছে। একই সঙ্গে অর্থনীতি এবং সমাজে বিশেষত স্বাস্থ্য পরিষেবায় ব্যাঘাত ঘটিয়েছে। এই বিপর্যয় অত্যন্ত উদ্বেগের। তাই এই পরিস্থিতিতে আঞ্চলিক সদস্য দেশগুলিকে একজোট হয়ে স্বাস্থ্য ব্যবস্থায় স্থিতিশীলতা আনা প্রয়োজন এবং এই অঞ্চলে মহামারী প্রতিরোধে কার্যকরি ব্যবস্থা গ্রহণ করা দরকার। এর জন্য সর্বজনীন স্বাস্থ্য পরিষেবার উন্নতিসাধন প্রয়োজন। এই পরিস্থিতি মোকাবিলায় এবং জনস্বাস্থ্য পরিষেবার উন্নতিসাধনের পাশাপাশি সাধারণ মানুষের দ্রুত আর্থিক সংস্থান ফিরিয়ে আনা দরকার। কোভিড-১৯ এবং নন কোভিড রোগীদের চিকিৎসা ক্ষেত্রে গুণমান সম্মত স্বাস্থ্য সেবা প্রদান সুনিশ্চিত করতে প্রাথমিক স্বাস্থ্য পরিষেবায় বিনিয়োগকে অগ্রাধিকার দেওয়া হয়েছে। মহামারী পরিস্থিতিতে আর্থিকভাবে দুর্বল ব্যক্তিদের প্রয়োজনীয় সকল স্বাস্থ্য পরিষেবা সুনিশ্চিত করা প্রয়োজন। স্বাস্থ্য ব্যবস্থার উন্নতিসাধনে বিশেষত জরুরি স্বাস্থ্য পরিষেবা ক্ষেত্রে জনকল্যাণমূখী কর্মসূচী গ্রহণ করা দরকার। মহামারীর সময় এবং পরবর্তী পর্যায়ে নিরবিচ্ছিন্নভাবে স্বাস্থ্য পরিষেবা বজায় রাখতে হবে। সাধারণ মানুষের জীবন রক্ষা করাকে অগ্রাধিকার দিতে হবে। ডিজিটাল প্রযুক্তির সদ্ব্যবহার করতে হবে। সময় মতো তথ্য সরবরাহ ও নীতিগত সিদ্ধান্তের বিষয়গুলি এই অঞ্চলের সদস্য দেশগুলির মধ্যে ভাগ করে নিতে হবে। স্বাস্থ্য পরিকাঠামোকে আরও শক্তিশালী করা প্রয়োজন। চিকিৎসা ক্ষেত্রে যুক্ত কর্মীদের স্বাস্থ্য সুরক্ষা সুনিশ্চিত করতে হবে। সামাজিক ব্যবস্থাপনার মাধ্যমে রোগী এবং সাধারণ জনগণের সুরক্ষা জোরদার করে তোলা দরকার। করোনা চিকিৎসায় ব্যবহৃত বর্জ্য তথা সামগ্রীগুলি সঠিকভাবে বিনষ্ট করার জন্য উপযুক্ত ব্যবস্থাপনা প্রয়োজন। যাতে কোনোভাবেই এই সমস্ত বর্জ্য থেকে পুনরায় করোনা সংক্রমণ ছড়িয়ে না পরে তার জন্য নজরদারি করা দরকার। কোভিড-১৯ মোকাবিলায় প্রতিষেধক ,ওষুধ তৈরির বিষয়ে গবেষণা জোরদার করতে হবে।
(CG/SS/SKD